ΑΠΟΦΑΣΕΙΣ
Αριθμ. 21837 οικ. Φ.700.20/2024
Έγκριση της υπ’ αρ. 20/2024 Πυροσβεστικής Διάταξης «Καθορισμός προληπτικών μέτρων πυρο-
προστασίας οικοπεδικών και λοιπών ακάλυπτων
χώρων που βρίσκονται σε περιοχές εντός εγκεκριμένων ρυμοτομικών σχεδίων, εντός ορίων οι-
κισμών χωρίς εγκεκριμένο ρυμοτομικό σχέδιο,
σε εκτάσεις που βρίσκονται εντός ακτίνας 100 μ.
από τα όρια των ανωτέρω περιοχών, καθώς και
σε εκτός σχεδίου γήπεδα με κτίσμα».
Ο ΥΦΥΠΟΥΡΓΟΣ
ΚΛΙΜΑΤΙΚΗΣ ΚΡΙΣΗΣ ΚΑΙ
ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
1. Τις διατάξεις:
α. Της υποπερ. 26 της περ. β’ της παρ. Ι του άρθρου 75
του Κώδικα Δήμων και Κοινοτήτων (ν. 3463/2006, Α’ 114),
β. του άρθρου 53Α και των παρ. 1 και 2 του άρθρου 167
του ν. 4662/2020 «Εθνικός Μηχανισμός Διαχείρισης Κρίσεων και Αντιμετώπισης Κινδύνων, Αναδιάρθρωση της
Γενικής Γραμματείας Πολιτικής Προστασίας, Αναβάθμιση
Εθελοντισμού Πολιτικής Προστασίας, Αναδιοργάνωση
του Πυροσβεστικού Σώματος και άλλες διατάξεις» (Α’ 27),
γ. του ν. 998/1979 «Περί προστασίας των δασών και
των δασικών εν γένει εκτάσεων της χώρας» (Α’ 289),
δ. του π.δ. 575/1980 «Περί κηρύξεως ιδιαιτέρως ευαίσθητων εις πυρκαγιάς περιοχών δασών και δασικών
εκτάσεων ως επικινδύνων» (Α’ 157),
ε. του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
στ. του π.δ. 70/2021 «Σύσταση Υπουργείου Κλιματικής
Κρίσης και Πολιτικής Προστασίας, μεταφορά υπηρεσιών
και αρμοδιοτήτων μεταξύ Υπουργείων» (Α’ 161),
ζ. του π.δ.77/2023 «Σύσταση Υπουργείου και μετονομασία Υπουργείων Σύσταση κατάργηση και μετονομασία
Γενικών και Ειδικών Γραμματειών Μεταφορά αρμοδιοτήτων, υπηρεσιακών μονάδων, θέσεων προσωπικού και
εποπτευόμενων φορέων» (Α’ 130),
η. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ. της υπό στοιχεία ΥΠ 513/10-07-2023 κοινής απόφασης του Πρωθυπουργού και του Υπουργού Κλιματικής
Κρίσης και Πολιτικής Προστασίας «Ανάθεση αρμοδιοτήτων στον Υφυπουργό Κλιματικής Κρίσης και Πολιτικής
Προστασίας, Ευάγγελο Τουρνά» (Β’ 4438),
ι. της υπό στοιχεία 21545 οικ. Φ.700.9/2024 απόφασης του Υφυπουργού Κλιματικής Κρίσης και Πολιτικής
Προστασίας «Έγκριση της υπ’ αρ. 9/2024 πυροσβεστικής
διάταξης με θέμα: Καθορισμός μέτρων και μέσων για την
πρόληψη και αποφυγή εκδήλωσης πυρκαγιών σε δάση,
δασικές, χορτολιβαδικές και αγροτικές εκτάσεις, πάρκα και άλση πόλεων και οικιστικών περιοχών, περιοχές
με ειδικό καθεστώς προστασίας, λοιπούς χώρους που
βρίσκονται πλησίον των εκτάσεων αυτών καθώς και σε
οικοπεδικούς χώρους» (Β’ 2387),
ια. της υπό στοιχεία 21560 οικ. Φ.700.20/2024/22.4.2024
απόφασης του Αρχηγού Πυροσβεστικού Σώματος «Πυροσβεστική Διάταξη 20/2024 «Καθορισμός προληπτι-
κών μέτρων πυροπροστασίας οικοπεδικών και λοιπών
ακάλυπτων χώρων που βρίσκονται σε περιοχές εντός
εγκεκριμένων ρυμοτομικών σχεδίων, εντός ορίων οικισμών χωρίς εγκεκριμένο ρυμοτομικό σχέδιο, σε εκτάσεις
που βρίσκονται εντός ακτίνας 100 μ. από τα όρια των
ανωτέρω περιοχών, καθώς και σε εκτός σχεδίου γήπεδα
με κτίσμα».
2. Το γεγονός ότι υφίσταται ανάγκη επικαιροποίησης
των μέτρων πυροπροστασίας σε οικοπεδικούς χώρους
και λοιπούς ακάλυπτους χώρους που βρίσκονται σε περιοχές εντός εγκεκριμένων ρυμοτομικών σχεδίων, εντός
ορίων οικισμών χωρίς εγκεκριμένο ρυμοτομικό σχέδιο,
σε εκτάσεις που βρίσκονται εντός ακτίνας 100 μ. από τα
όρια των ανωτέρω περιοχών καθώς και σε εκτός σχεδίου
γήπεδα με κτίσμα, με σκοπό την πρόληψη και αποτροπή
κινδύνου πρόκλησης πυρκαγιάς ή ταχείας επέκτασής της.
3. Το γεγονός ότι από τις διατάξεις της παρούσας δεν
προκαλούνται δημοσιονομικές επιπτώσεις σε βάρος του
κρατικού προϋπολογισμού, σύμφωνα με το υπό στοιχεία 32349/ΓΔΟΥ/ΔΠΔΑ/19.4.2024 έγγραφο της Διεύ-
θυνσης Προϋπολογισμού και Δημοσιονομικών Αναφορών της Γενικής Διεύθυνσης Οικονομικών Υπηρεσιών
της Γενικής Γραμματείας Πολιτικής Προστασίας του
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2695
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
Υπουργείου Κλιματικής Κρίσης και Πολιτικής Προστασίας, αποφασίζουμε:
Την Έγκριση της υπ’ αρ. 20/2024 Πυροσβεστικής Διάταξης με θέμα: «Καθορισμός προληπτικών μέτρων
πυροπροστασίας οικοπεδικών και λοιπών ακάλυπτων
χώρων που βρίσκονται σε περιοχές εντός εγκεκριμένων
ρυμοτομικών σχεδίων, εντός ορίων οικισμών χωρίς εγκεκριμένο ρυμοτομικό σχέδιο, σε εκτάσεις που βρίσκονται
εντός ακτίνας 100 μ. από τα όρια των ανωτέρω περιοχών,
καθώς και σε εκτός σχεδίου γήπεδα με κτίσμα».
Άρθρο 1
Αντικείμενο - Πεδίο Εφαρμογής
1. Οι ιδιοκτήτες, νομείς, επικαρπωτές, μισθωτές ή υπομισθωτές οικοπεδικών και λοιπών ακάλυπτων χώρων
που βρίσκονται σε:
(α) Περιοχές εντός εγκεκριμένων ρυμοτομικών
σχεδίων,
(β) περιοχές εντός ορίων οικισμών χωρίς εγκεκριμένο
ρυμοτομικό σχέδιο,
(γ) εκτάσεις που βρίσκονται εντός ακτίνας 100 μ. από
τα όρια των ανωτέρω περ. (α) και (β), κατόπιν ενημέρωσης της αρμόδιας δασικής υπηρεσίας και
(δ) εκτός σχεδίου γήπεδα με κτίσμα, για τις εκτάσεις
που δεν υπάγονται στις διατάξεις της δασικής νομοθεσίας, σύμφωνα με τον δασικό χάρτη της περιοχής και
κατόπιν ενημέρωσης της αρμόδιας δασικής υπηρεσίας,
υποχρεούνται να προβαίνουν σε καθαρισμό των
ανωτέρω χώρων κατά το χρονικό διάστημα από την
1η μέχρι την 30η Απριλίου εκάστου έτους και να τους
συντηρούν καθ’ όλη τη διάρκεια της αντιπυρικής περιόδου, ήτοι από 1η Μαΐου έως 31 Οκτωβρίου, για την
αποτροπή κινδύνου πρόκλησης πυρκαγιάς ή ταχείας
επέκτασής της.
2. Από το πεδίο εφαρμογής της παρούσας εξαιρούνται
οι διαμορφωμένοι, συντηρημένοι κήποι ή φυτευμένες
επιφάνειες ακάλυπτων χώρων κτιρίων, πολυκατοικιών,
κ.α. των περιοχών και εκτάσεων της παρ. 1.
Άρθρο 2
Διαδικασία καθαρισμού
Ο απαιτούμενος καθαρισμός περιλαμβάνει:
α. Υλοτομία και απομάκρυνση των ξερών και σπασμένων δέντρων και κλαδιών, καθώς και των κλαδιών που
βρίσκονται σε άμεση επαφή με κτίσμα.
β. Απομάκρυνση της καύσιμης φυτικής ύλης που βρίσκεται στην επιφάνεια του εδάφους όπως ενδεικτικά το φυλ-
λόστρωμα, τα ξερά χόρτα και τα κατακείμενα ξερά κλαδιά.
γ. Αποκλάδωση της βάσης της κόμης των δέντρων
και αύξηση του ύψους έναρξής της από την επιφάνεια
του εδάφους, ανάλογα με την ηλικία και το είδος του
δέντρου.
δ. Αραίωση της θαμνώδους βλάστησης ως προς την
κάλυψη του εδάφους.
ε. Απομάκρυνση τυχόν άλλων εγκαταλελειμμένων
καυστών, αναφλέξιμων, εκρήξιμων ή εύφλεκτων υλικών,
αντικειμένων και απορριμμάτων.
στ. Ασφαλή συλλογή και μεταφορά όλων των υπολειμμάτων καθαρισμού.
Άρθρο 3
Μέριμνα υπόχρεων
1. Οι υπόχρεοι για την υποβολή υπεύθυνης δήλωσης, όπως αυτοί καθορίζονται, οφείλουν μέχρι την
30η Απριλίου κάθε έτους να προβαίνουν στην υποβολή αυτής στο Εθνικό Μητρώο τήρησης μέτρων
προληπτικής πυροπροστασίας του άρθρου 53Α του
ν. 4662/2020 (Α’ 27), μέσω της ηλεκτρονικής πλατφόρμας του Υπουργείου Κλιματικής Κρίσης και Πολιτικής
Προστασίας (Υ.Κ.Κ.Π.Π.), ως προς την εκπλήρωση των
υποχρεώσεων πυροπροστασίας των ιδιοκτησιών τους.
Για το πρώτο έτος σύστασης του μητρώου ως καταληκτική ημερομηνία υποβολής υπεύθυνης δήλωσης των
υπόχρεων ορίζεται η 31η Μαΐου 2024.
2. Σε κάθε περίπτωση άπρακτης παρέλευσης της προθεσμίας δήλωσης καθαρισμού, τεκμαίρεται ως παρα-
σχεθείσα η συναίνεση του υπόχρεου στην διενέργεια
καθαρισμού του οικοπέδου του από τον οικείο δήμο.
3. Οι ιδιοκτήτες, νομείς, επικαρπωτές, μισθωτές και
υπομισθωτές των εκτάσεων του άρθρου 1 οφείλουν να
συναινούν και να επιδεικνύουν ανοχή στους δειγματοληπτικούς ή έκτακτους ελέγχους, αυτοψίες και ενέργειες
των αρμοδίων οργάνων του οικείου Δήμου και της οικείας Πυροσβεστικής Υπηρεσίας.
Άρθρο 4
Μέριμνα - Αρμοδιότητες Δήμων
1. Ο οικείος Δήμος, μεριμνά για την ενημέρωση των
υπόχρεων, έως την 31η Μαρτίου εκάστου έτους, με κάθε
πρόσφορο μέσο, για το περιεχόμενο της υποχρέωσης
καθαρισμού, όπως με ανάρτηση στην ιστοσελίδα και
στον πίνακα ανακοινώσεων του οικείου Δήμου, αποστολή ενημερωτικού υλικού στην ταχυδρομική ή ηλεκτρο-
νική διεύθυνση του υπόχρεου ή τυχόν αντικλήτου του,
ενημερώσεις στα καταστήματα του Δήμου ή των Δημοτικών Διαμερισμάτων, σε τοπικούς φορείς και συλλόγους,
σε συνεργασία με την οικεία Πυροσβεστική Υπηρεσία.
2. Ο οικείος Δήμος, καθ’ όλη τη διάρκεια της αντιπυρικής περιόδου, ήτοι από 1η Μαΐου έως και 31 Οκτωβρί-
ου, μεριμνά για τη διενέργεια αυτεπάγγελτης αυτοψίας,
εξέτασης καταγγελιών για διαπίστωση εκπλήρωσης ή μη
των υποχρεώσεων των υπόχρεων του άρθρου 1, ή/και
τη διενέργεια δειγματοληπτικών ελέγχων στους υπόχρεους που υπέβαλαν θετική δήλωση στο Εθνικό Μητρώο
τήρησης μέτρων προληπτικής πυροπροστασίας μέσω
της ειδικής ηλεκτρονικής πλατφόρμας του Υπουργείου
Κλιματικής Κρίσης και Πολιτικής Προστασίας (Υ.Κ.Κ.Π.Π.),
το οποίο και ενημερώνει για τα αποτελέσματα των ελέγχων αυτών.
3. Για την ανεύρεση των στοιχείων των υπόχρεων, ο
οικείος Δήμος δύναται να ανατρέχει στα δεδομένα που
αντλούνται από την ηλεκτρονική πλατφόρμα του Εθνικού Μητρώου τήρησης μέτρων προληπτικής πυροπρο-
στασίας, σύμφωνα με τα οριζόμενα στο άρθρο 53Α του
ν. 4662/2020 (Α’ 27), από τα αρχεία του, από τα δεδομένα
του Εθνικού Κτηματολογίου κ.λπ.
4. Ειδικά για περιφραγμένους ή επαρκώς περιτοιχισμένους χώρους και σε περίπτωση μη συμμόρφωσης
των υπόχρεων για καθαρισμό τους, ο οικείος Δήμος,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
ταυτόχρονα με την επιβολή του προστίμου του άρθρου
6 της παρούσας, αιτείται προς την οικεία Πυροσβεστική Υπηρεσία τη διενέργεια αυτοψίας, αποστέλλοντας
το Παράρτημα Α της παρούσας, για τη βεβαίωση τυχόν συνδρομής υψηλού κινδύνου πρόκλησης ή ταχεί-
ας επέκτασης πυρκαγιάς και βάσει αυτής προβαίνει σε
αυτεπάγγελτο καθαρισμό των χώρων για την άρση του
κινδύνου.
5. Σε επείγουσες περιπτώσεις άμεσου και ιδιαίτερα
υψηλού κινδύνου πρόκλησης ή ταχείας επέκτασης
πυρκαγιάς, ο οποίος διαπιστώνεται με σχετικό έγγραφο
της οικείας Πυροσβεστικής Υπηρεσίας (παρ. 3 του άρθρου 5), επιτρέπεται, κατά παρέκκλιση της διαδικασίας
των προηγούμενων εδαφίων, ο επείγων αυτεπάγγελτος
καθαρισμός από τον οικείο Δήμο για την άμεση άρση
του κινδύνου.
Άρθρο 5
Αρμοδιότητες Πυροσβεστικών Υπηρεσιών
1. Σε περίπτωση που από τη διενέργεια επιτόπιου
ελέγχου από όργανα της Πυροσβεστικής Υπηρεσίας,
ή/και τη διενέργεια δειγματοληπτικών ελέγχων στους
υπόχρεους που υπέβαλαν θετική δήλωση στο Εθνικό
Μητρώο τήρησης μέτρων προληπτικής πυροπροστασίας μέσω της ειδικής ηλεκτρονικής πλατφόρμας του
Υπουργείου Κλιματικής Κρίσης και Πολιτικής Προστασίας (Υ.Κ.Κ.Π.Π.), διαπιστωθεί η μη συμμόρφωση των υπό-
χρεων στην εκπλήρωση της υποχρέωσης καθαρισμού
και συντήρησης καθ’ όλη τη διάρκεια της αντιπυρικής
περιόδου, ενημερώνουν με κάθε πρόσφορο μέσο (έγγραφο, μήνυμα ηλεκτρονικού ταχυδρομείου, κ.λπ.), τον
οικείο Δήμο, προκειμένου να ακολουθηθεί από αυτόν η
διαδικασία, σύμφωνα με τα οριζόμενα στα άρθρα 4 και
6 της παρούσας, και σε κάθε περίπτωση ενημερώνουν
για τα αποτελέσματα των ελέγχων το Εθνικό Μητρώο.
Μετά τη διενέργεια αυτοψίας συντάσσεται το Υπόδειγμα
του Παραρτήματος Β.
2. Η Πυροσβεστική Υπηρεσία, δια των οργάνων της,
προβαίνει κατόπιν αίτησης του οικείου δήμου, στη διενέργεια αυτοψίας σε περιφραγμένους ή επαρκώς περι-
τοιχισμένους χώρους της παρ. 4 του άρθρου 4 της παρούσας, και εφόσον διαπιστώνεται η συνδρομή υψηλού
κινδύνου πρόκλησης ή ταχείας επέκτασης πυρκαγιάς
στους ως άνω χώρους, σύμφωνα με τα κριτήρια αξιολόγησης των χαρακτηριστικών παραμέτρων της περιο-
χής επιρροής του χώρου λαμβάνοντας υπόψη ιδίως τα
τοπογραφικά χαρακτηριστικά, τις κλιματολογικές συνθήκες, τη συχνότητα συμβάντων πυρκαγιάς, την κλίση,
τη βλάστηση και τη φυτική καύσιμη ύλη του χώρου και
της ευρύτερης περιοχής, την πυκνότητα του δομημένου
περιβάλλοντος τις υποδομές και δίκτυα, τη γειτνίαση με
ευαίσθητες εγκαταστάσεις (όπως ενδεικτικά νοσοκομεία,
σχολεία, μονάδες φροντίδας ηλικιωμένων κ.τ.λ.), καθώς
και με δάση, δασικές εκτάσεις, πάρκα, άλση κ.τ.λ., αποστέλλεται στον οικείο Δήμο συμπληρωμένο το Παράρ-
τημα Γ’ της παρούσας.
3. Σε επείγουσες περιπτώσεις άμεσου και ιδιαίτερα
υψηλού κινδύνου πρόκλησης ή ταχείας επέκτασης πυρκαγιάς, μετά από βεβαίωση της αρμόδιας Πυροσβεστι-
κής Υπηρεσίας προς τον οικείο Δήμο, επιτρέπεται, κατά
παρέκκλιση της διαδικασίας του άρθρου 4 της παρούσας,
ο επείγων αυτεπάγγελτος καθαρισμός από τον οικείο
Δήμο προς το σκοπό άμεσης άρσης του κινδύνου (παρ. 5
του άρθρου 4). Για τη διαπίστωση της επείγουσας περίπτωσης και της συνδρομής άμεσου και ιδιαίτερα υψηλού
κινδύνου πρόκλησης πυρκαγιάς ή ταχείας επέκτασής
της, λαμβάνονται υπόψη τα κριτήρια του Παραρτήματος Δ της παρούσας, που ενδεικνύουν τον επείγοντα
χαρακτήρα και την ιδιαίτερα υψηλή επικινδυνότητα,
όπως είναι ενδεικτικά (α) ο δείκτης επικινδυνότητας 4
(πολύ υψηλός) ή 5 (κατάσταση συναγερμού), σύμφωνα
με τον Ημερήσιο Χάρτη πρόβλεψης Κινδύνου πυρκαγιάς
που εκδίδει η Γενική Γραμματεία Πολιτικής Προστασίας
(Γ.Γ.Π.Π.) του Υπουργείου Κλιματικής Κρίσης και Πολιτικής
Προστασίας, (β) η σε εξέλιξη πυρκαγιά στην ευρύτερη
περιοχή, (γ) τα Τακτικά και τα Έκτακτα Δελτία Επιδείνωσης Καιρού ή τα Έκτακτα Δελτία Επικίνδυνων Καιρικών
Φαινομένων, σύμφωνα με τα οποία, οι μετεωρολογικές
συνθήκες είναι ευνοϊκές για την εκδήλωση ή την εξάπλωση πυρκαγιάς στην περιοχή το αμέσως επόμενο χρονικό
διάστημα, λαμβάνοντας υπόψη, εφόσον κρίνει απαραίτητο, και τα κριτήρια που αναφέρονται στην παρ. 2 του
παρόντος άρθρου.
Άρθρο 6
Κυρώσεις
1. Σε περίπτωση μη συμμόρφωσης των υπόχρεων στην
εκπλήρωση της υποχρέωσης καθαρισμού και συντήρησης καθ’ όλη τη διάρκεια της αντιπυρικής περιόδου,
επιβάλλεται ή καταλογίζεται αντίστοιχα εξ ολοκλήρου
στον/στους υπόχρεους από τον οικείο Δήμο:
α. Πρόστιμο πενήντα (50) λεπτών του ευρώ ανά τετραγωνικό μέτρο, με ελάχιστο ποσό τα διακόσια (200) ευρώ,
β. η δαπάνη του αυτεπάγγελτου καθαρισμού του χώρου και απομάκρυνσης των υλικών.
2. Κατά του προστίμου ο ενδιαφερόμενος δύναται να
υποβάλει ένσταση στον δήμο εντός αποκλειστικής προθεσμίας δέκα (10) ημερών.
3. Μετά το πέρας της δεκαήμερης προθεσμίας ή εφόσον η ένσταση δεν έχει γίνει αποδεκτή, ο οικείος Δήμος
υποχρεούται εντός πέντε (5) ημερών να προβεί σε αυτεπάγγελτο καθαρισμό των χώρων αυτών, κατά προ-
τεραιότητα βάσει του κινδύνου πρόκλησης ή ταχείας
επέκτασης πυρκαγιάς.
4. Η δαπάνη και το πρόστιμο αποτελούν έσοδα του
οικείου Δήμου και εισπράττονται σύμφωνα με τις κείμενες διατάξεις.
5. Σε περίπτωση μη ανεύρεσης των στοιχείων των υπόχρεων, ακολουθείται η διαδικασία των προηγούμενων
παραγράφων του παρόντος άρθρου εξαιρουμένης της
διαδικασίας επιβολής προστίμου και των προθεσμιών
που αναφέρονται σε αυτήν.
6. Στους υπόχρεους που δεν υποβάλλουν τη δήλωση του άρθρου 3, επιβάλλεται πρόστιμο ύψους χιλίων
(1.000) ευρώ, σύμφωνα με τα οριζόμενα στο άρθρο 53Α
του ν. 4662/2020.
7. Η υποβολή ψευδούς δήλωσης του άρθρου 3 στο
Εθνικό Μητρώο, ως προς την τήρηση της σχετικής υποχρέωσης, σύμφωνα με τα οριζόμενα στο άρθρο 53Α του
ν. 5075/2023, τιμωρείται, σύμφωνα με το άρθρο 53Α του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
ν. 4662/2020 με ποινή φυλάκισης τουλάχιστον δύο (2)
ετών και χρηματική ποινή εκατόν ογδόντα (180) έως τριακόσιες εξήντα (360) ημερήσιες μονάδες. Το ύψος της
κάθε ημερήσιας μονάδας δεν μπορεί να είναι κατώτερο
από εβδομήντα (70) ευρώ, ούτε ανώτερο από εκατό πενήντα (150) ευρώ.
Άρθρο 7
Τελικές διατάξεις
1. Με την παρούσα δεν θίγονται οι διατάξεις:
α. Της υπό στοιχεία 12030 Φ.109.1/10.5.1999 κοινής
υπουργικής απόφασης (Β’ 713), καθώς και λοιπές νομοθετικές ή κανονιστικές διατάξεις που αφορούν στις
αρμοδιότητες ή στις υποχρεώσεις Υπουργείων, Οργανισμών Κοινής Ωφέλειας, Πρωτοβάθμιων και Δευτερο-
βάθμιων Οργανισμών Τοπικής Αυτοδιοίκησης ή άλλων
φορέων ή σε θέματα συνεργασίας μεταξύ εμπλεκόμενων
φορέων για την πρόληψη και αντιμετώπιση των δασικών
πυρκαγιών.
β. Της υπό στοιχεία 21545 οικ. Φ.700.9/2024 απόφασης του Υφυπουργού Κλιματικής Κρίσης και Πολιτικής
Προστασίας «Έγκριση της υπ’ αρ. 9/2024 πυροσβεστικής
διάταξης με θέμα: Καθορισμός μέτρων και μέσων για την
πρόληψη και αποφυγή εκδήλωσης πυρκαγιών σε δάση,
δασικές, χορτολιβαδικές και αγροτικές εκτάσεις, πάρκα και άλση πόλεων και οικιστικών περιοχών, περιοχές
με ειδικό καθεστώς προστασίας, λοιπούς χώρους που
βρίσκονται πλησίον των εκτάσεων αυτών καθώς και σε
οικοπεδικούς χώρους» (Β’ 2387).
γ. Της υπό στοιχεία ΥΠΕΝ/ΔΑΟΚΑ/55904/2019/
19.5.2023 κοινής υπουργικής απόφασης «Κανονισμός
πυροπροστασίας ακινήτων εντός ή πλησίον δασικών
εκτάσεων» (Β’ 3475), αναφορικά με τις υποχρεώσεις των
υπόχρεων, όπως εκπόνηση της αξιολόγησης της επικινδυνότητας, υποβολή τεχνικής έκθεσης, λήψη των απαι-
τούμενων από την τεχνική έκθεση μέτρων και υποβολή
δήλωσης του ιδιοκτήτη.
δ. Της πυροπροστασίας κτιρίων και εγκαταστάσεων,
της δασικής νομοθεσίας περί προστασίας δασών και
των δασικών εκτάσεων, προστασίας του περιβάλλοντος,
αγροτικής, αρχαιολογικής, περιβαλλοντικής, πολεοδομικής ή άλλης ειδικότερης νομοθεσίας.
2. Οι υπόχρεοι οφείλουν να ακολουθούν τα προβλεπόμενα των διατάξεων του ν. 4819/2021 (Α’ 129) και της υπό
στοιχεία ΥΠΕΝ/ΔΔΑ/199776/2429/2021 κοινής υπουργικής απόφασης (Β’ 5888), αναφορικά με τις υποχρεώσεις
των πολιτών για τα απόβλητα κηπουρικών εργασιών και
τις υποχρεώσεις ως προς την καθαριότητα των πεζοδρομίων.
Άρθρο 8
Παραρτήματα
1. Προσαρτώνται στην παρούσα απόφαση και αποτελούν αναπόσπαστο μέρος αυτής τα παραρτήματα Α’, Β’,
Γ’ και Δ’. Ειδικότερα:
Παράρτημα Α’. Υπόδειγμα Φύλλου Ελέγχου για Δήμους
Παράρτημα Β’. Υπόδειγμα Φύλλου Ελέγχου για Πυροσβεστική Υπηρεσία (Π.Υ.)
Παράρτημα Γ’. Υπόδειγμα Φύλλου Ελέγχου για Πυροσβεστική Υπηρεσία (Π.Υ.) - Υψηλού κινδύνου πρόκλησης
ή ταχείας επέκτασης πυρκαγιάς σε περιφραγμένους ή
επαρκώς περιτοιχισμένους χώρους.
Παράρτημα Δ’. Επείγουσες περιπτώσεις άμεσου και
ιδιαίτερα υψηλού κινδύνου πρόκλησης ή ταχείας επέκτασης πυρκαγιάς.
2. Με απόφαση του Αρχηγού Πυροσβεστικού Σώματος
δύναται να τροποποιείται κάθε τεχνικό και λεπτομερειακό
θέμα αναφορικά με τα Παραρτήματα Α’, Β’, Γ’ και Δ’ της
παρούσας.
Άρθρο 9
Καταργούμενες διατάξεις
Από την έναρξη ισχύος της παρούσας καταργείται η
υπό στοιχεία 18851 οικ.Φ.700.20/ 7.4.2023 απόφαση του
Υφυπουργού Κλιματικής Κρίσης και Πολιτικής Προστασίας «Έγκριση της υπ’ αρίθμ. 20/2023 πυροσβεστικής
διάταξης με θέμα: «Καθορισμός προληπτικών μέτρων
πυροπροστασίας οικοπεδικών και λοιπών ακάλυπτων
χώρων που βρίσκονται σε περιοχές εντός εγκεκριμένων
ρυμοτομικών σχεδίων, εντός ορίων οικισμών χωρίς εγκεκριμένο ρυμοτομικό σχέδιο, σε εκτάσεις που βρίσκονται
εντός ακτίνας 100 μ. από τα όρια των ανωτέρω περιοχών,
καθώς και σε εκτός σχεδίου γήπεδα με κτίσμα» (Β’ 2549).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
ΠΑΡΑΡΤΗΜΑ Α΄
Υπόδειγμα Φύλλου Ελέγχου (για Δήμους) καθαρισμού των ιδιοκτησιών προς
αποτροπή κινδύνου πρόκλησης πυρκαγιάς ή ταχείας επέκτασής της
1.
ΣΤΟΙΧΕΙΑ ΕΛΕΓΧΟΥ:
2.
ΕΙΔΟΣ ΕΛΕΓΧΟΥ: (ΣΥΜΠΛΗΡΩΝΕΤΑΙ ΚΑΤΑ ΠΕΡΙΠΤΩΣΗ)
ΑΡΧΙΚΟΣ ΕΛΕΓΧΟΣ
ΕΠΑΝΕΛΕΓΧΟΣ
ΕΞΕΤΑΣΗ ΚΑΤΑΓΓΕΛΙΑΣ
3. ΣΤΟΙΧΕΙΑ ΥΠΟΧΡΕΟΥ ΚΑΘΑΡΙΣΜΟΥ* (Συμπληρώνονται μόνο εφόσον είναι διαθέσιμα):
ΟΝΟΜΑΤΕΠΩΝΥΜΟ:
ΠΑΤΡΩΝΥΜΟ:
Α.Φ.Μ.:
ΔΟΥ:
ΑΡΙΘΜΟΣ ΤΑΥΤΟΤΗΤΑΣ/ ΔΙΑΒΑΤΗΡΙΟΥ:
ΕΚΔΟΥΣΑ
ΑΡΧΗ:
ΔΙΕΥΘΥΝΣΗ / Τ.Κ./ ΠΕΡΙΟΧΗ ΚΑΤΟΙΚΙΑΣ:
ΤΗΛΕΦΩΝΟ ΕΠΙΚΟΙΝΩΝΙΑΣ:
ΗΜΕΡΟΜΗΝΙΑ:
ΩΡΑ:
ΠΕΡΙΦΕΡΕΙΑΚΗ ΕΝΟΤΗΤΑ:
ΔΗΜΟΣ:
ΔΗΜΟΤΙΚΗ ΕΝΟΤΗΤΑ:
ΟΙΚΙΣΜΟΣ:
ΟΔΟΣ:
ΑΡΙΘΜΟΣ:
ΚΩΔΙΚΟΣ ΑΡΙΘΜΟΣ
ΕΘΝΙΚΟΥ
KΤΗΜΑΤΟΛΟΓΙΟΥ (KAEK)
Συντεταγμένες (x, y)
Συντεταγμένη X
Συντεταγμένη Υ
ΕΙΔΟΣ ΧΩΡΟΥ:
ΕΛΕΥΘΕΡΟΣ
ΠΕΡΙΦΡΑΓΜΕΝΟΣ/
ΠΕΡΙΤΟΙΧΙΣΜΕΝΟΣ ΧΩΡΟΣ
ΓΕΙΤΝΙΑΣΝΗ ΠΕΡΙΜΕΤΡΙΚΑ
ΤΟΥ ΧΩΡΟΥ (ΛΧ ΓΕΙΤΝΙΑΣΗ ΜΕ
ΠΑΡΚΟ, ΑΛΣΟΣ, ΣΧΟΛΕΙΟ,ΟΙΚΙΕΣ,
ΟΙΚΟΠΕΔΑ ΚΟΚ)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
4. ΕΡΓΑΣΙΕΣ ΚΑΘΑΡΙΣΜΟΥ:
Έχουν υλοτομηθεί και απομακρυνθεί τα ξερά και σπασμένα
δέντρα και κλαδιά, καθώς και τα κλαδιά που βρίσκονται σε
άμεση επαφή με κτίσμα;
Ναι/Δ.Α.
Όχι
Έχει απομακρυνθεί καύσιμη φυτική ύλη από την επιφάνεια του
εδάφους όπως ενδεικτικά το φυλλόστρωμα, τα ξερά χόρτα και
τα κατακείμενα ξερά κλαδιά;
Ναι/Δ.Α.
Όχι
Έχει κλαδευτεί η βάση της κόμης των δέντρων και αύξηση του
ύψους έναρξής της από την επιφάνεια του εδάφους, ανάλογα
με την ηλικία και το είδος του δέντρου;
Ναι/Δ.Α.
Όχι
Έχει γίνει η αραίωση της θαμνώδους βλάστησης ως προς την
κάλυψη του εδάφους;
Ναι/Δ.Α.
Όχι
Έχουν απομακρυνθεί τυχόν άλλα εγκαταλελειμμένα καυστά,
αναφλέξιμα, εκρήξιμα ή εύφλεκτα υλικά, αντικείμενα και
απορρίμματα από τον χώρο;
Ναι/Δ.Α.
Όχι
Ασφαλή συλλογή και μεταφορά όλων των υπολειμμάτων
καθαρισμού.
Ναι/Δ.Α.
Όχι
5. ΑΠΟΤΕΛΕΣΜΑ ΔΙΕΝΕΡΓΕΙΑΣ ΕΛΕΓΧΟΥ (ΣΥΜΠΛΗΡΩΝΕΤΑΙ ΚΑΤΑ ΠΕΡΙΠΤΩΣΗ)
ΣΥΜΜΟΡΦΩΣΗ
ΕΠΙΒΟΛΗ ΠΡΟΣΤΙΜΟΥ
ΕΠΙΒΟΛΗ ΠΡΟΣΤΙΜΟΥ/ΕΝΗΜΕΡΩΣΗ ΠΥΡΟΣΒΕΣΤΙΚΗΣ
ΥΠΗΡΕΣΙΑΣ ΣΕ ΠΕΡΙΦΡΑΓΜΕΝΟΥΣ
Ή ΕΠΑΡΚΩΣ ΠΕΡΙΤΟΙΧΙΣΜΕΝΟΥΣ ΧΩΡΟΥΣ
6.
ΠΑΡΑΤΗΡΗΣΕΙΣ - ΣΧΟΛΙΑ - ΛΟΙΠΕΣ ΚΑΤΑΧΩΡΙΣΕΙΣ
Επισύναψη φωτογραφικού υλικού και θέσης στο χάρτη
Ναι
Όχι
………………………………………………………………………………………………………………………………………….……
……………………………………………………………………………………………………………………………………….………
ΟΙ ΔΙΕΝΕΡΓΟΥΝΤΕΣ ΤΟΝ ΕΛΕΓΧΟ
………………………………………………………………………………………………………………………………………..……..
………………………………………………………………………………………………………………………………………..……..
………………………………………………………………………………………………………………………………………..……..
………………………………………………………………………………………………………………………………………..……..
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
ΠΑΡΑΡΤΗΜΑ Β΄
Υπόδειγμα Φύλλου Ελέγχου καθαρισμού των ιδιοκτησιών προς αποτροπή
κινδύνου πρόκλησης πυρκαγιάς ή ταχείας επέκτασής της
(για την Πυροσβεστική Υπηρεσία)
1.
ΣΤΟΙΧΕΙΑ ΕΛΕΓΧΟΥ:
2.
ΕΙΔΟΣ ΕΛΕΓΧΟΥ: (ΣΥΜΠΛΗΡΩΝΕΤΑΙ ΚΑΤΑ ΠΕΡΙΠΤΩΣΗ)
ΔΕΙΓΜΑΤΟΛΗΠΤΙΚΟΣ ΕΛΕΓΧΟΣ
ΕΞΕΤΑΣΗ ΚΑΤΑΓΓΕΛΙΑΣ
3. ΣΤΟΙΧΕΙΑ ΥΠΟΧΡΕΟΥ ΚΑΘΑΡΙΣΜΟΥ* (Συμπληρώνονται μόνο εφόσον είναι διαθέσιμα):
ΟΝΟΜΑΤΕΠΩΝΥΜΟ:
ΠΑΤΡΩΝΥΜΟ:
Α.Φ.Μ.:
ΔΟΥ:
ΑΡΙΘΜΟΣ ΤΑΥΤΟΤΗΤΑΣ/ ΔΙΑΒΑΤΗΡΙΟΥ:
ΕΚΔΟΥΣΑ
ΑΡΧΗ:
ΔΙΕΥΘΥΝΣΗ / Τ.Κ./ ΠΕΡΙΟΧΗ ΚΑΤΟΙΚΙΑΣ:
ΤΗΛΕΦΩΝΟ ΕΠΙΚΟΙΝΩΝΙΑΣ:
ΗΜΕΡΟΜΗΝΙΑ:
ΩΡΑ:
ΠΕΡΙΦΕΡΕΙΑΚΗ ΕΝΟΤΗΤΑ:
ΔΗΜΟΣ:
ΔΗΜΟΤΙΚΗ ΕΝΟΤΗΤΑ:
ΟΙΚΙΣΜΟΣ:
ΟΔΟΣ:
ΑΡΙΘΜΟΣ:
ΚΩΔΙΚΟΣ ΑΡΙΘΜΟΣ
ΕΘΝΙΚΟΥ
KΤΗΜΑΤΟΛΟΓΙΟΥ (KAEK)
Συντεταγμένες (x, y)
Συντεταγμένη X
Συντεταγμένη Υ
ΕΙΔΟΣ ΧΩΡΟΥ:
ΕΛΕΥΘΕΡΟΣ
ΠΕΡΙΦΡΑΓΜΕΝΟΣ/
ΠΕΡΙΤΟΙΧΙΣΜΕΝΟΣ ΧΩΡΟΣ
ΓΕΙΤΝΙΑΣΝΗ ΠΕΡΙΜΕΤΡΙΚΑ
ΤΟΥ ΧΩΡΟΥ (ΛΧ ΓΕΙΤΝΙΑΣΗ ΜΕ
ΠΑΡΚΟ, ΑΛΣΟΣ, ΣΧΟΛΕΙΟ,ΟΙΚΙΕΣ,
ΟΙΚΟΠΕΔΑ ΚΟΚ)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
4. ΕΡΓΑΣΙΕΣ ΚΑΘΑΡΙΣΜΟΥ:
Έχουν υλοτομηθεί και απομακρυνθεί τα ξερά και
σπασμένα δέντρα και κλαδιά, καθώς και τα κλαδιά που
βρίσκονται σε άμεση επαφή με κτίσμα;
Ναι/Δ.Α.
Όχι
Έχει απομακρυνθεί καύσιμη φυτική ύλη από την
επιφάνεια
του
εδάφους
όπως
ενδεικτικά
το
φυλλόστρωμα, τα ξερά χόρτα και τα κατακείμενα ξερά
κλαδιά;
Ναι/Δ.Α
Όχι
Έχει κλαδευτεί η βάση της κόμης των δέντρων και αύξηση
του ύψους έναρξής της από την επιφάνεια του εδάφους,
ανάλογα με την ηλικία και το είδος του δέντρου;
Ναι/Δ.Α.
Όχι
Έχει γίνει η αραίωση της θαμνώδους βλάστησης ως προς
την κάλυψη του εδάφους;
Ναι/Δ.Α.
Όχι
Έχουν απομακρυνθεί τυχόν άλλα εγκαταλελειμμένα
καυστά, αναφλέξιμα, εκρήξιμα ή εύφλεκτα υλικά,
αντικείμενα και απορρίμματα από τον χώρο;
Ναι/Δ.Α.
Όχι
Ασφαλή συλλογή και μεταφορά όλων των υπολειμμάτων
καθαρισμού.
Ναι/Δ.Α.
Όχι
5. ΑΠΟΤΕΛΕΣΜΑ ΔΙΕΝΕΡΓΕΙΑΣ ΕΛΕΓΧΟΥ (ΣΥΜΠΛΗΡΩΝΕΤΑΙ ΚΑΤΑ ΠΕΡΙΠΤΩΣΗ)
ΣΥΜΜΟΡΦΩΣΗ
ΜΗ ΣΥΜΜΟΡΦΩΣΗ/ΔΙΑΒΙΒΑΣΗ ΔΗΜΟ
(ΓΙΑ ΕΠΙΒΟΛΗ ΠΡΟΣΤΙΜΟΥ, ΑΥΤΑΠΑΓΓΕΛΤΟ ΚΑΘΑΡΙΣΜΟ)
6.
ΠΑΡΑΤΗΡΗΣΕΙΣ - ΣΧΟΛΙΑ - ΛΟΙΠΕΣ ΚΑΤΑΧΩΡΙΣΕΙΣ
Επισύναψη φωτογραφικού υλικού και θέσης στο χάρτη
Ναι
Όχι
………………………………………………………………………………………………………………………………………….……
……………………………………………………………………………………………………………………………………….………
ΟΙ ΔΙΕΝΕΡΓΟΥΝΤΕΣ ΤΟΝ ΕΛΕΓΧΟ
………………………………………………………………………………………………………………………………………..……..
………………………………………………………………………………………………………………………………………..……..
………………………………………………………………………………………………………………………………………..……..
………………………………………………………………………………………………………………………………………..……..
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
ΠΑΡΑΡΤΗΜΑ Γ΄
Υπόδειγμα  φύλλου ελέγχου βεβαίωσης τυχόν συνδρομής υψηλού κινδύνου
πρόκλησης ή ταχείας επέκτασης πυρκαγιάς για περιφραγμένους ή επαρκώς
περιτοιχισμένους χώρους
(για την Πυροσβεστική Υπηρεσία)
ΣΤΟΙΧΕΙΑ ΕΛΕΓΧΟΥ:
1.
ΣΤΟΙΧΕΙΑ ΥΠΟΧΡΕΟΥ ΚΑΘΑΡΙΣΜΟΥ* (Συμπληρώνονται μόνο εφόσον είναι
διαθέσιμα):
ΟΝΟΜΑΤΕΠΩΝΥΜΟ:
ΠΑΤΡΩΝΥΜΟ:
Α.Φ.Μ.:
ΔΟΥ:
ΑΡΙΘΜΟΣ
ΤΑΥΤΟΤΗΤΑΣ/
ΔΙΑΒΑΤΗΡΙΟΥ:
ΕΚΔΟΥΣΑ
ΑΡΧΗ:
ΔΙΕΥΘΥΝΣΗ
/
Τ.Κ./
ΠΕΡΙΟΧΗ
ΚΑΤΟΙΚΙΑΣ:
ΤΗΛΕΦΩΝΟ ΕΠΙΚΟΙΝΩΝΙΑΣ:
ΗΜΕΡΟΜΗΝΙΑ:
ΩΡΑ:
ΠΕΡΙΦΕΡΕΙΑΚΗ ΕΝΟΤΗΤΑ:
ΔΗΜΟΣ:
ΔΗΜΟΤΙΚΗ ΕΝΟΤΗΤΑ:
ΟΙΚΙΣΜΟΣ:
ΟΔΟΣ:
ΑΡΙΘΜΟΣ:
ΚΩΔΙΚΟΣ ΑΡΙΘΜΟΣ
ΕΘΝΙΚΟΥ
KΤΗΜΑΤΟΛΟΓΙΟΥ (KAEK)
Συντεταγμένες (x, y)
Συντεταγμένη X
Συντεταγμένη Υ
ΕΙΔΟΣ ΧΩΡΟΥ:
ΠΕΡΙΦΡΑΓΜΕΝΟΣ/ ΕΠΑΡΚΩΣ ΠΕΡΙΤΟΙΧΙΣΜΕΝΟΣ ΧΩΡΟΣ
ΓΕΙΤΝΙΑΣΝΗ ΠΕΡΙΜΕΤΡΙΚΑ
ΤΟΥ ΧΩΡΟΥ (ΛΧ ΓΕΙΤΝΙΑΣΗ
ΜΕ ΠΑΡΚΟ, ΑΛΣΟΣ,
ΣΧΟΛΕΙΟ,ΟΙΚΙΕΣ,
ΟΙΚΟΠΕΔΑ ΚΟΚ)
ΒΟΡΡΑΣ
ΝΟΤΟΣ
ΑΝΑΤΟΛΗ
ΔΥΣΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
2.
ΕΝΤΥΠΟ ΑΞΙΟΛΟΓΗΣΗΣ ΤΩΝ ΧΑΡΑΚΤΗΡΙΣΤΙΚΩΝ ΠΑΡΑΜΕΤΡΩΝ ΠΕΡΙΟΧΗΣ ΚΑΙ
ΒΑΘΜΟΥ
ΕΠΙΚΙΝΔΥΝΟΤΗΤΑΣ
(Ενδεικτικά-δεν
απαιτείται
να
συντρέχουν
σωρευτικά):
ΚΡΙΤΗΡΙΑ - ΠΑΡΑΜΕΤΡΟΙ
ΑΞΙΟΛΟΓΗΣΗ
Τοπογραφικά χαρακτηριστικά (ιδιοκτησία εντός ή εκτός
κοιλάδας, φαραγγιού, ή πλησίον κορυφογραμμής και λοιπών
εξάρσεων)
Κλιματολογικές συνθήκες καθώς και  αξιολόγηση των
στατιστικών δεδομένων του Ημερήσιου Χάρτη Πρόβλεψης
Κινδύνου πυρκαγιάς για την περιοχή
Κλίση του εδάφους (μεγάλες κλίσεις έχουν επίδραση στην
ταχύτητα εξάπλωση της πυρκαγιάς)
Βλάστηση – Φυτική καύσιμη ύλη: ψηλή, ξηρή, είδος, η συνέχεια
και πυκνότητα αυτής, η οριζόντια και κατακόρυφη διανομή της
(επιδάφια και εναέρια), η ποσότητα και το είδος νεκρής
καύσιμης ύλης (κατακείμενη νεκρή βλάστηση από φυσική
νέκρωση/αποκλάδωση, ή ως  υπολείμματα υλοτομιών κτλ.)
Πυκνότητα του δομημένου περιβάλλοντος, υποδομές - δίκτυα
(πυκνή και συμπαγής δόμηση στην ευρύτερη περιοχή, οδοί
πρόσβασης/απομάκρυνσης,
ύπαρξη
εναέριων
καλωδίων
υψηλής ή μεσαίας τάσης, εγκαταστάσεις αερίων καυσίμων κτλ.)
Γειτνίαση με ευαίσθητες εγκαταστάσεις (νοσοκομεία, σχολεία,
μονάδες φροντίδας ηλικιωμένων κτλ.),καθώς και με  δάση,
δασικές εκτάσεις, πάρκα, άλση, κτλ.
Συχνότητα συμβάντων πυρκαγιάς στην ευρύτερη περιοχή
Άλλο (να συμπληρωθεί)
3.
ΑΠΟΤΕΛΕΣΜΑ ΔΙΕΝΕΡΓΕΙΑΣ ΑΥΤΟΨΙΑΣ (ΣΥΜΠΛΗΡΩΝΕΤΑΙ ΚΑΤΑ ΠΕΡΙΠΤΩΣΗ)
Βεβαιώνεται η συνδρομή υψηλού κινδύνου πρόκλησης ή
ταχείας επέκτασης πυρκαγιάς;
Ναι
Όχι
4.
ΠΑΡΑΤΗΡΗΣΕΙΣ - ΣΧΟΛΙΑ - ΛΟΙΠΕΣ ΚΑΤΑΧΩΡΙΣΕΙΣ
Επισύναψη φωτογραφικού υλικού και θέσης στο χάρτη
Ναι
Όχι
……………………………………………………………………………………………………………………………………….……
ΟΙ ΔΙΕΝΕΡΓΟΥΝΤΕΣ ΤΟΝ ΕΛΕΓΧΟ
………………………………………………………………………………………………………………………………………….……
………………………………………………………………………………………………………………………………………….……
………………………………………………………………………………………………………………………………………….……
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
ΠΑΡΑΡΤΗΜΑ Δ΄
Υπόδειγμα φύλλου ελέγχου βεβαίωσης τυχόν συνδρομής για επείγουσες
περιπτώσεις άμεσου και ιδιαίτερα υψηλού κινδύνου πρόκλησης ή ταχείας
επέκτασης πυρκαγιάς
(για την Πυροσβεστική Υπηρεσία)
ΣΤΟΙΧΕΙΑ ΕΛΕΓΧΟΥ:
1.
ΕΝΤΥΠΟ ΑΞΙΟΛΟΓΗΣΗΣ ΤΩΝ ΧΑΡΑΚΤΗΡΙΣΤΙΚΩΝ ΠΑΡΑΜΕΤΡΩΝ ΠΕΡΙΟΧΗΣ
ΚΑΙ ΒΑΘΜΟΥ ΕΠΙΚΙΝΔΥΝΟΤΗΤΑΣ (Ενδεικτικά-δεν απαιτείται να συντρέχουν
σωρευτικά):
ΚΡΙΤΗΡΙΑ - ΠΑΡΑΜΕΤΡΟΙ
ΑΞΙΟΛΟΓΗΣΗ
Δείκτης επικινδυνότητας τέσσερα (4 - πολύ υψηλός) ή πέντε
(5 - κατάσταση συναγερμού), σύμφωνα με τον Ημερήσιο
Χάρτη Πρόβλεψης Κινδύνου Πυρκαγιάς που εκδίδει η Γενική
Γραμματεία
Πολιτικής
Προστασίας
του
Υπουργείου
Κλιματικής Κρίσης και Πολιτικής Προστασίας.
Εν εξελίξει πυρκαγιά στην ευρύτερη περιοχή.
Ευνοϊκές μετεωρολογικές συνθήκες για την εκδήλωση ή την
εξάπλωση πυρκαγιάς στην περιοχή το αμέσως επόμενο
χρονικό διάστημα, σύμφωνα με τα Τακτικά και τα Έκτακτα
Δελτία Επιδείνωσης Καιρού  ή  τα Έκτακτα Δελτία
Επικίνδυνων Καιρικών Φαινομένων.
ΗΜΕΡΟΜΗΝΙΑ:
ΩΡΑ:
ΠΕΡΙΦΕΡΕΙΑΚΗ ΕΝΟΤΗΤΑ:
ΔΗΜΟΣ:
ΔΗΜΟΤΙΚΗ ΕΝΟΤΗΤΑ:
ΟΙΚΙΣΜΟΣ:
ΟΔΟΣ:
ΑΡΙΘΜΟΣ:
ΚΩΔΙΚΟΣ ΑΡΙΘΜΟΣ
ΕΘΝΙΚΟΥ
KΤΗΜΑΤΟΛΟΓΙΟΥ (KAEK)
Συντεταγμένες (x, y)
Συντεταγμένη X
Συντεταγμένη Υ
ΕΙΔΟΣ ΧΩΡΟΥ
ΕΛΕΥΘΕΡΟΣ
ΠΕΡΙΦΡΑΓΜΕΝΟΣ/
ΠΕΡΙΤΟΙΧΙΣΜΕΝΟΣ ΧΩΡΟΣ
ΓΕΙΤΝΙΑΣΗ ΠΕΡΙΜΕΤΡΙΚΑ
ΤΟΥ ΧΩΡΟΥ (ΛΧ ΓΕΙΤΝΙΑΣΗ
ΜΕ ΠΑΡΚΟ, ΑΛΣΟΣ,
ΣΧΟΛΕΙΟ,ΟΙΚΙΕΣ,
ΟΙΚΟΠΕΔΑ ΚΟΚ)
ΒΟΡΡΑΣ
ΝΟΤΟΣ
ΑΝΑΤΟΛΗ
ΔΥΣΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
Τοπογραφικά χαρακτηριστικά (ιδιοκτησία εντός ή εκτός
κοιλάδας, φαραγγιού, ή πλησίον κορυφογραμμής και
λοιπών εξάρσεων).
Κλιματολογικές συνθήκες καθώς και  αξιολόγηση των
στατιστικών δεδομένων του Ημερήσιου Χάρτη Πρόβλεψης
Κινδύνου πυρκαγιάς για την περιοχή.
Κλίση του εδάφους (μεγάλες κλίσεις έχουν επίδραση στην
ταχύτητα εξάπλωση της πυρκαγιάς).
Βλάστηση – Φυτική καύσιμη ύλη: ψηλή, ξηρή, είδος, η
συνέχεια και πυκνότητα αυτής, η οριζόντια και κατακόρυφη
διανομή της (επιδάφια και εναέρια), η ποσότητα και το είδος
νεκρής καύσιμης ύλης (κατακείμενη νεκρή βλάστηση από
φυσική νέκρωση/αποκλάδωση, ή ως  υπολείμματα
υλοτομιών κτλ.).
Πυκνότητα του δομημένου περιβάλλοντος, υποδομές δίκτυα (πυκνή και συμπαγής δόμηση στην ευρύτερη
περιοχή, οδοί πρόσβασης/απομάκρυνσης, ύπαρξη εναέριων
καλωδίων υψηλής ή μεσαίας τάσης, εγκαταστάσεις αερίων
καυσίμων κτλ.).
Γειτνίαση με ευαίσθητες εγκαταστάσεις (νοσοκομεία,
σχολεία, μονάδες φροντίδας ηλικιωμένων κτλ.),καθώς και
με  δάση, δασικές εκτάσεις, πάρκα, άλση, κτλ.
Συχνότητα συμβάντων πυρκαγιάς στην ευρύτερη περιοχή.
Άλλο (να συμπληρωθεί)
2.
ΑΠΟΤΕΛΕΣΜΑ
ΔΙΕΝΕΡΓΕΙΑΣ
ΑΥΤΟΨΙΑΣ
(ΣΥΜΠΛΗΡΩΝΕΤΑΙ
ΚΑΤΑ
ΠΕΡΙΠΤΩΣΗ)
Συντρέχει επείγουσα περίπτωση ιδιαίτερα άμεσου και
υψηλού κινδύνου πρόκλησης ή ταχείας επέκτασης
πυρκαγιάς;
Ναι
Όχι
3.
ΠΑΡΑΤΗΡΗΣΕΙΣ - ΣΧΟΛΙΑ - ΛΟΙΠΕΣ ΚΑΤΑΧΩΡΙΣΕΙΣ
Επισύναψη φωτογραφικού υλικού και θέσης στο χάρτη
Ναι
Όχι
……………………………………………………………………………………………………………………………………
ΟΙ ΔΙΕΝΕΡΓΟΥΝΤΕΣ ΤΟΝ ΕΛΕΓΧΟ
……………………………………………………………………………………………………………………………………
……………………………………………………………………………………………………………………………………
……………………………………………………………………………………………………………………………………
……………………………………………………………………………………………………………………………………
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
Άρθρο 10
Έναρξη ισχύος
Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 23 Απριλίου 2024
Ο Υφυπουργός
ΕΥΑΓΓΕΛΟΣ ΤΟΥΡΝΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2695/09.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202695.pdf | Tokens: 31432]